

**ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΈΡΕΥΝΑΣ**

**ΜΟΝΑΔΑ ΟΙΚΟΝΟΜΙΚΗΣ ΚΑΙ ΔΙΟΙΚΗΤΙΚΗΣ ΥΠΟΣΤΗΡΙΞΗΣ**

**ΠΑΝΕΠΙΣΤΗΜΙΟΥΠΟΛΗ ΑΛΣΟΥΣ ΑΙΓΑΛΕΩ**

**Ταχ. Δ/νση** : Αγ. Σπυρίδωνος, 122 43 ΑΙΓΑΛΕΩ

**Τηλέφωνο** : 210 5387277, 7276

**E-mail** : [elke@uniwa.gr](mailto:elke@uniwa.gr)

# ΑΝΑΚΟΙΝΩΣΗ

Αξιότιμα Μέλη της Πανεπιστημιακής Κοινότητας,

Ανακοινώθηκε η Δεύτερη περίοδος υποβολής Προτάσεων στο πλαίσιο της Προκήρυξης «Ερευνητικά Προγράμματα Συνεργασίας στις Ανθρωπιστικές Επιστήμες ‘‘Ελλάδα – ΗΠΑ”»

Στο πλαίσιο του Μνημονίου Συνεργασίας ανάμεσα στο **Ελληνικό Ίδρυμα Έρευνας και Καινοτομίας (ΕΛ.ΙΔ.Ε.Κ.)** και το **National Endowment for the Humanities (NEH)** των Ηνωμένων Πολιτειών της Αμερικής, ανακοινώνεται η δεύτερη περίοδος υποβολής Προτάσεων για την Προκήρυξη με τίτλο: «Ερευνητικά Προγράμματα Συνεργασίας στις Ανθρωπιστικές Επιστήμες ‘‘Ελλάδα – ΗΠΑ”»

Η Προκήρυξη αποσκοπεί στην ανάπτυξη συνεργασιών στο πεδίο των Ανθρωπιστικών Επιστημών και των Ανθρωπιστικών Κοινωνικών Επιστημών μεταξύ Αμερικανών/ίδων και Ελλήνων/ίδων Ερευνητών/τριών μέσω της υλοποίησης συνεργατικών ερευνητικών Έργων, στο πλαίσιο των οποίων οι Έλληνες/ίδες Ερευνητές/τριες θα χρηματοδοτηθούν από το ΕΛ.ΙΔ.Ε.Κ. και οι Αμερικανοί/ίδες από το ΝΕΗ.

**ΔΙΑΔΙΚΑΣΙΑ ΚΑΙ ΠΡΟΘΕΣΜΙΑ ΥΠΟΒΟΛΩΝ**

Οι Προτάσεις υποβάλλονται αρχικά στο NEH, μέσω του [Grants.gov](https://www.grants.gov/), στο πλαίσιο του προγράμματος “Planning International Collaboration”, σύμφωνα με τις απαιτήσεις και οδηγίες του προγράμματος, οι οποίες είναι διαθέσιμες στην επίσημη ιστοσελίδα του NEH, μέσω του συνδέσμου: [https://www.neh.gov/grants/research/collaborative-research-grants.](https://www.neh.gov/grants/research/collaborative-research-grants)

Εντός μίας εβδομάδας από τη λήξη των υποβολών στο NEH, υποβάλλονται στη [Διαδικτυακή Πύλη του ΕΛ.ΙΔ.ΕΚ.](https://portal.hfri.gr/), το ακριβές αντίγραφο της επιτυχούς υποβληθείσας στο NEH Πρότασης, καθώς επίσης και τα στοιχεία που αφορούν το ελληνικό σκέλος της Πρότασης.

Ημερομηνία λήξης υποβολών στο ΝΕΗ: Τετάρτη 19 Νοεμβρίου 2025 23:59 (Eastern time)

Ημερομηνία λήξης υποβολών στο ΕΛ.ΙΔ.Ε.Κ.: Πέμπτη 27 Νοεμβρίου 2025 13:00 (ώρα Ελλάδας)

Αναλυτικές πληροφορίες και οδηγίες για τη διαδικασία υποβολής Προτάσεων στο πλαίσιο της 1ης τροποποίησης της Προκήρυξης μπορείτε να βρείτε [εδώ](https://www.elidek.gr/call/14644/).

Σχετικά αρχεία:

[ΔΕΛΤΙΟ ΤΥΠΟΥ](https://www.elidek.gr/wp-content/uploads/2025/10/%CE%94%CE%A4_%CE%92-%CE%9A%CE%A5%CE%9A%CE%9B%CE%9F%CE%A3-%CE%A5%CE%A0%CE%9F%CE%92%CE%9F%CE%9B%CE%A9%CE%9D_NEH-%CE%95%CE%9B%CE%99%CE%94%CE%95%CE%9A_%CE%A0%CE%A1%CE%9F%CE%93%CE%A1%CE%91%CE%9C%CE%9C%CE%91%CE%A4%CE%91-%CE%A3%CE%A5%CE%9D%CE%95%CE%A1%CE%93%CE%91%CE%A3%CE%99%CE%91%CE%A3-%CE%A3%CE%A4%CE%99%CE%A3-%CE%91%CE%9D%CE%98%CE%A1%CE%A9%CE%A0%CE%99%CE%A3%CE%A4%CE%99%CE%9A%CE%95%CE%A3.pdf)